Document ID: 31987D0203

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαρτίου 1987
για τον καθορισμό των συνολικών ποσοτήτων επισιτιστικής βοήθειας και την κατάρτιση του πίνακα των προϊόντων που θα χορηγηθούν στα πλαίσια της ενίσχυσης για το 1987
(87/203/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου για την πολιτική και τη διαχείριση επισιτιστικής βοήθειας (1), και ιδίως το άρθρο 5 παράγραφος 1,
Εκτιμώντας:
ότι η εφαρμογή του κανονισμού (ΕΟΚ) αριθ. 3872/86 απαιτεί τον καθορισμό ανά προϊόν των συνολικών ποσοτήτων που θα χορηγηθούν στα πλαίσια των δράσεων επισιτιστικής βοήθειας για το 1987 καθώς και τον καθορισμό των προϊόντων που αποτελούν αντικείμενο της βοήθειας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Επισιτιστικής Βοήθειας,
ΑΠΟΦΑΣΙΖΕΙ:
Άρθρο μόνο
1. Οι συνολικές ποσότητες για κάθε προϊόν που πρόκειται να τεθούν στη διάθεση ορισμένων αναπτυσσομένων χωρών και ορισμένων οργανισμών στα πλαίσια της επισιτιστικής βοήθειας, για το 1987, καθορίζονται στο παράρτημα Ι.
2. Τα προϊόντα που είναι δυνατόν να ληφθούν υπόψη για τις δράσεις επισιτιστικής βοήθειας καθορίζονται στο παράρτημα ΙΙ.
Βρυξέλλες, 10 Μαρτίου 1987.

Labels: 17
5